Ribe Stifts Adresseaviser, 1844-05-08
J den oprindelige Plan var Tyregod og Vester Sogne ikke indbefattet og Grindsted, hvor nu en Læge og Apotheker er ansat, var deri udseet til Opholdsted for Herredsfogden og til Stedet for Tinghuset; men da Kancelliet har formeent, at de førstnævnte Sogne kunne medinddrages, og det er i Beboernes Jnteresse, at Udgivterne formindskes ved at Jurisdiktionen gjøres saa stor som muligt, saa tiltraadte Amtsraadet denne Mening, i det det tillige antog at Linneballe Sogn, som det østligste Punkt, passende kunde indlemmes i Jurisdictionen, naar Uhe Bye i Ringgive Sogn bestemtes til Ophold for Jurisdiktionsøvrigheden og til Stedet for Tinghuset, i hvilket Tilfælde der for Afstandens Skyld heller ikke kunde være Noget imod at medtage Nykirke, Givskud, Godberg og Randbøl Sogne, som derved omtrent vilde faa 1 Miil kortere Tingvei til Uhe end til Veile. At Uhe Bye ansees som det bekvemmeste Punkt, grunder sig i at den fra Nord til Syd er Middelpunktet for de i Kancelliets Skrivelse nævnte Sogne, at Byen har taalelig god Jordbund i nogle Tofter, hvor Bygge- og Haveplads vil kunne faaes, at Gaardene ligge nær hverandre; at den ved tilværende Veie er tilgængelig fra alle Sider; at Distriktsveiene fra Ringkjøbing til Veile og fra Varde til Horsens her krydse hinanden; at Byen har et ret godt Krosted, samt endelig, at der intet andet Punkt gives, som for Vorbasses og Grindsteds og de derfra førende Veies Skyld kan vælges længere mod Nord eller Vest, fordi Simmel Mose i Veile Amt, hvilken strækker sig fra Sønderomme til henimod Uhe, hindrer andre Veianlæg. At Dommer og Skriverembedet forenes i denne nye Jurisdiktion, ansees nødvendigt for at Embedsmanden kan erholde et anstændigt Udkomme, thi hvad in Specie SlaugsHerred angaaer, kan Jndkomsten for Herredsfogden neppe anslaaes høiere end til 200 Rbd. i Sportler, foruden 12 Tdr. Korn og 40 Rbd. i Stade- og Paspenge for Vorbasse-Marked, eller i det Hele c. 250 Rbd., hvorimod Skrivertjenesten sammesteds anslaaes til c. 120 Rbd. At et Laan til Anskaffelse af Embedsbolig gives ansaaes nødvendigt, men man ansaae det rigtigst, at den tilkommende Embedsmand selv gjorde Forslag herom, naar han var blevet bekjendt paa Stedet. Omendskjønt Ting- og Arrest huse i Reglen bekostes opførte af det Distrikt, der benytter samme, troede man dog, at der burde tages i Betragtning, at Sognene her ere af Jyllands usleste Hedeegne, hvis maadelige Forfatning er forøget ved det Tillæg i Hartkornet, de ved den ny Matrikul have faaet, at de nu staae i en ikke bekostelig Forbindelse med Ting- og Arresthusene i Kjøbstæderne, og at det ikke blot er i disse Sognes, men i Statens Jnteresse i Almindelighed til Haandhævelse. af en bedre Politiorden, at denne Forbindelse hæves, saa at Forholdet her er et andet, end hvor en fra ældre Tid bestaaende selvstændig Jurisdiction paalægges for sin Bekostning at anskaffe sig et eget Ting og Arresthuus, og Amtsraadet formente derfor, at billighed talte for, at Finantserne gjorde et Tilskud af de Justitsfonden tillagte Jndtægter. Arrestlokalet formente man kunde indrettes til fire enkelte Arrester og een fælles Arrest og Bygningen for øvrigt med behørig Modisikation opføres efter den for nylig til Arresthuset i Gjording-Malt Herred her i Amtet af Kancelliet approberede Tegning. 4) Fra Ribe Amtstue var under 22. Febr. indkommet Andragende om, at Amtets tvende Amstuer i Ribe og Varde i Fremtiden hver for sig maatte aflægge selvstændige Regnskaber for Repartitionsfondet, hvilket Regnskab ifølge Resolution af 16. Jan. 1841. hidtil alene var aflagt af Ribe Amtstue. Da Amtsraadet Jntet havde at indvende mod, at Amtsforvalternes Ønske blev opfyldt, besluttede man at indstille Sagen til Kollegiet, saaledes at Forandringen tager sin Begyndelse med næste Regnskabsaar, dog at denne Forandring bliver uden Følge for Amtets Eenhed i Jndtægter og Udgivter. Vel talte de samme Grunde for en Adskillelse med Hensyn til Amtsfattigkassen, men da intet Andragende herom var skeet, og Regnskabet kun er ubetydeligt fandt Raadet sig ikke foranlediget til i denne Retning at gjøre noget Forslag. 5) Overeensstemmende med den under No. 36 i forrige Møde Amtsraadsmedlem M. Brødsgaard, givne Fuldmagt har han sluttet Akkord og Oppebørselen af Bropengene ved Skodborghuus for en aarlig Afgivt af 16 Rbd., dog saaledes, at Kontracten til enhver Tid kan hæves fra Amtes Side. - Paa denne Akkord har Rentekammeret under 20. April meddeelt Approbation. 6) Ribe Amts Andeel af Omkostningerne ved Sygehuset i Kolding for 1843 blev anviist med 49 Rbd. 69 s. Sølv.